અમદાવાદ: વડોદરા નજીક અાવેલા ત્રિકમપુરાની સીમમાંથી પસાર થતી અાઈઓસીની પાઈપલાઈનમાં ભંગાણ પાડી ઓઈલ ચોરી કરવાના કૌભાંડનું પોલીસે પર્દાફાશ કરી અાગળની ઝીણવટભરી તપાસ શરૂ કરી છે. પ્રાપ્ત માહિતી પ્રમાણે અા અંગેની વિગત એવી છે કે રાજસ્થાનના ભરતપુરથી વડોદરા સુધીની ઈન્ડિયન ઓઈલ કોર્પોરેશનની પાઈપલાઈનમાંથી રોજનું લાખો ગેલન કાચુ તેલ વડોદરા અાઈઓસીની રિફાઈનરીમાં પ્રોસેસ થવા અાવે છે. અહીયા પ્રોસેસ થયા બાદ અા ઓઈલનું વિતરણ કરવામાં અાવતું હોય છે. વડોદરા નજીક અાવેલા ત્રિકમપુરાની સીમમાંથી પસાર થતી અાઈઓસીની પાઈપલાઈનમાં ત્રિકમપુરા ગામના ખેડૂત અમતદિપે ભંગાણ કરી તેમાં વાલ્વ બેસાડ્યા હતા અને અા વાલ્વથી ઓઈલ ચોરીનું કૌભાંડ અાચરવામાં અાવતું હતું.